 Nigeria don jail 15 oil tiffs, two collect two years self-contain inside prison  Nigeria corruption police - EFCC don send two oil tiffs to go take self-contain inside prison for two years. Na 15 of dem wey Economic and Ficial Crimes Commission EFCC cari go Federal High Court Port Harcourt court for illegal Oil Bukering for Rivers State, Southern Nigeria. While Justice A. T Mohammed sentence two of dem wit option of fine, di oda 13 chop fines of one hundred thousand naira. According to EFCC all of di convicts trouble wen Nigerian Army, 6 Division, Port Harcourt sojas catch dem sometimes in 2018 and 2019 for different locations inside Port Harcourt, Rivers State as dem dey distribute Automotive Gas Oil AGO using Trucks, Tankers, Escavator wit registration numbers YLA 112 ZV; YLA 110 ZV; MGN 22 XA; KPR 23 XA; LFA 403 XA, KPR 24 XA; BNY 490 XA; KPR 345 XA; MUB 807 XA; BGM 229 XA; YEN 423 XA; BKR 395 XA; KWL 60 ZA and an Escavator 320 CL CAT witout goment licences. Na on Tuesday, July 30, 2019 wey EFCC, Port Harcourt Zonal office cari dem go court, on one-count separate charge wey concern illegal dealing in petroleum products, wey dey againt Section 41 of di Petroleum Act, Cap P10 Laws of di Federation of Nigeria LFN 2004 and wey get punishment under Section 46 of di same Act. According to di charge wey EFCC publish,  e say; Mohammed Abba, Adamu Usman and Babangida Audu on or about June, 2018, inside Port Harcourt, Rivers State bin distribute petroleum product Automotive Gas Oil withMack Truck wit registration number YLA 112 ZV, witout Licence and so dem commit offence wey dey against Section 41 of di Petroleum Act, Cap P10 Laws of di Federation of Nigeria LFN 2004 and wey get punishment under Section 46 of di same Act. Justice Mohammed convict and sentenc Mohammed Abba, Adamu Usman  to two years imprisonment with an option of fine of N100, 000 One Hundred Thousand Naira each, while the rest 13 thirteen defendants chop jail fine of One Hundred Thousand Naira 100,000.00 each. Dem include: Babangida Audu; Chijioke Ali; Muhammad Jamilu; Umaru Hussaini; Ahmadu Adamu; Muhammed Muhammed; Mahmud Girei; Abubakar Mai Nasara; Sadiq Ismaila; Samaila Njidda; Mahmud Abdullahi, Chima Onuha and Ismaila Balarebe. Di Judge also order say di petroleum products wey dem catch dem wit na Federal Goment go collect am. Oil bunkering wey be illegal refining and selling of petroleum products dey happun well well for Rivers State, Nigeria. Rivers State dey inside di Niger Delta region whre crude oil wey dey kontri dey use make money, boku well well. Most of di pipo wey dey do di oil bunkry dey do as hustle but e dey against Nigerian laws to do am witout license, na dis one follow for some of di environment pollution for di region. 